Okresná prokuratúra Brezno 
Boženy Němcovej 3, 977 31 Brezno 	

Sp. zn. : 2 Pv 472/12/6603	Brezno, 7.6.2013
EEČ : 2-46-41-2013

U Z N E S E N I E

Trestná vec:	obvinený XXXXX a spol. 
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Brezno
Podľa § 215 odsek 1 písmeno c Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	v čase od 17.00 h dňa 19.09.2012 do 07.30 h dňa 20.09.2012 v k. ú. obce XXXXX v rekreačnej oblasti Krpáčovo sa mali spoločne vlámať do uzamknutej drevárne vedľa rekreačnej chaty č. 459 tak, že neznámym predmetom vylomili zámok dverí, cez ktoré vošli dovnútra drevárne, odkiaľ mali odcudziť rozbrusovačku zn. Makyta modrej farby, 3 ks vodováh, 2 ks predlžovacieho kábla, 2 ks kelní, gleják, 3 kladivá, sekeru, 4 ks diamantových kotúčov, 20 kg vrecko lepidla, 2 ks zavinovacích metrov, následne sa mali vlámať aj do objektu samotnej rekreačnej chaty tak, že vylomili vchodové dvere a poškodili záruábňu, pričom z vnútorných priestorov mali odcudziť kávovar zn. Dolce Gusto červenej farby a predlžovací kábel o dĺžke 20 m, čím mali spôsobiť XXXXX škodu vo výške 205,69 € a XXXXX škodu odcudzením vecí vo výške 88,15 € a škodu poškodením zariadenia vo výške 54,25 €,   

lebo je nepochybné, že skutok nespáchali obvinení

Odôvodnenie:

	Policajt OO PZ Podbrezová uznesením ORP-871/PD-BR-2012 zo dňa 20.09.2012 začal trestné stíhanie dňa 29.03.2013 vzniesol obvinenie XXXXX, XXXXX a XXXXX za prečin krádeže podľa § 212 ods.2 písm. a) Tr. zák., prečin porušovania domovej slobody podľa § 194 ods.1 Tr. zák. a prečin poškodzovania cudzej veci podľa § 245 ods. 1 Tr. zák. na tom skutkovom základe, že 

	v čase od 17.00 h dňa 19.09.2012 do 07.30 h dňa 20.09.2012 v k. ú. obce XXXXX v rekreačnej oblasti Krpáčovo sa mali spoločne vlámať do uzamknutej drevárne vedľa rekreačnej chaty č. 459 tak, že neznámym predmetom vylomili zámok dverí, cez ktoré vošli dovnútra drevárne, odkiaľ mali odcudziť rozbrusovačku zn. Makyta modrej farby, 3 ks vodováh, 2 ks predlžovacieho kábla, 2 ks kelní, gleják, 3 kladivá, sekeru, 4 ks diamantových kotúčov, 20 kg vrecko lepidla, 2 ks zavinovacích metrov, následne sa mali vlámať aj do objektu samotnej rekreačnej chaty tak, že vylomili vchodové dvere a poškodili záruábňu, pričom z vnútorných priestorov mali odcudziť kávovar zn. Dolce Gusto červenej farby a predlžovací kábel o dĺžke 20 m, čím mali spôsobiť XXXXX škodu vo výške 205,69 € a XXXXX škodu odcudzením vecí vo výške 88,15 € a škodu poškodením zariadenia vo výške 54,25 €.

	Poverený príslušník OO PZ Podbrezová vzniesol obvinenie vyššie uvedeným obvineným na základe predchádzajúcej svedeckej výpovede XXXXX. Ten vo svedeckej výpovedi uviedol, že predmetný skutok spáchal niekedy v septembri 2012 spoločne s XXXXX a XXXXX. 

	Následne po vznesení obvinenia došlo ku zmene dôkaznej situácie. 

	Obvinený XXXXX poprel spáchanie skutku a uviedol, že pri svedeckej výpovedi bol pod nátlakom, povedal, čo chceli policajti, lebo sa bál. On pracoval na Krpáčove ako pastier oviec a aj XXXXX so XXXXX chodili vtedy k nemu na salaš. Nevedel o tom, že by oni mali vykrádať nejaké chaty a nevie, či je to vôbec pravda. Túto chatu chcú na neho našiť. On to však určite nespravil a na Krpáčove nikdy nič neukradol. 

	Obvinený XXXXX takisto poprel spáchanie skutku a uviedol, že sa pozná s XXXXX aj s XXXXX z Dolnej Lehoty. Na Krpáčove svojho času vykonával pilčícke práce spoločne s XXXXX. XXXXX si to musel vymyslieť, pretože spolu nevykradli žiadnu chatu. On s touto vecou nemá nič spoločné. 

	Obvinený XXXXX takisto poprel spáchanie skutku kladeného mu za vinu. Uviedol, že sa pozná so XXXXX no on s nimi nevykradol žiadnu chatu a celé je to vymyslené. 

	Ďalej boli vypočutí poškodení XXXXX a XXXXX, ktorí sa pripojili k trestnému stíhaniu a žiadajú náhradu škody. 

	 V spise sa ďalej nachádzajú trestné oznámenia poškodených, odborné vyjadrenie k výške škody, zápisnica o obhliadke miesta činu s fotodokumentáciou, záručný list rozbrusovačky, správy o povesti obvinených a odpisy z registra trestov na obvinených. 

	Okrem toho sú v spise aj tri zápisnice o výsluchu XXXXX, XXXXX a XXXXX ako svedkov. V danom štádiu konania po vznesení obvinenia už nemožno prihliadať na tieto dôkazy a svedecké výpovede neskôr obvinených osôb nie je možné použiť v ďalšom konaní. 

	Záverom tak možno konštatovať, že sa nepodarilo získať žiadny priamy, či súhrn takých nepriamych dôkazov, na základe ktorých by bolo možné vyvodiť trestnú zodpovednosť voči XXXXX, XXXXX a XXXXX a tvrdiť, že skutok spáchali tieto tri osoby. 

	Preto bolo potrebné rozhodnúť v súlade s ustanovením § 215 ods. 1 písm. c) Tr. por. a trestné stíhanie vyššie uvedených osôb zastaviť, nakoľko je nepochybné, že skutok nespáchali títo obvinení. 

	Trestné stíhanie tak bude ďalej pokračovať v tejto veci v štádiu po začatí trestného stíhania podľa § 199 ods. 1 Tr. por. voči neznámemu páchateľovi. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboslav Čižmár
prokurátor